Zu hemen zaude: Berriak
Noiz argitaratuko: Asteartea, 13 Otsaila 2018 15:01 | Nork idatzia: Nathalie Suzanne | |
ELB Gazte eta AFI-k kafe instalazioak antolatzen dituzte aurtengo neguan.
Laborantxaz hitz egiteko, galderak pausatzeko, eztabaidatzeko eta elgar ezagutzeko parada emana da usaiaz kanpoko lekuan eta giro goxoan.
Hirugarren kafe instalazioa heldu den otsailaren 22an izanen da Atharratzeko Prefosta ostatuan, arratseko 9tan.
Bortuaren erabilpena eta biharko erronkak aipatuko ditugu artzain.tsa eta bortuko eremuen kudeatzaileekin, besteak beste.
Kafe instalazioak deneri idekiak dira!
Noiz argitaratuko: Astelehena, 22 Urtarrila 2018 08:23 | Nork idatzia: Nathalie Suzanne | |
Lurzaindia pozten da Frantses Estadoak Notre Dame des Landes aireportuari buruz hartu duen erabakiaz. Gisa hortan 1600 ha lurrek atxikiko dute beren funkzio normala bizi eta janari emanez gizon abere eta landareer.
Lurzaindiaren ezpiritu berean borrokatu dira NDDLeko zadizta eta laborariak , erran nahi baita : « lurra gaizki erabiltzen duen debaldeko proeiktu baten kontra ».
Euskal Herrian laborantxako lurra , gatza urean bezala hurtzen den memento huntan , erakutsi daukute ainitz borroka irabazten ahal direla indar biziak elgarretaratuz. Etsenplu ederra uzten daukute…
Eraikitzeko baimena = Kaltetzeko baimena !
Noiz argitaratuko: Larunbata, 13 Urtarrila 2018 08:59 | Nork idatzia: Nathalie Suzanne | |
Kanboko PLUa bozkatuko dute Euskal elkargoko hautetsiek gaurko bilkuran.
Berriz ere, laborantxako lur andana batek elikatzeko gaitasuna galduko du betiko : balio agronomiko haundia duten 11 hektara eraikigarri bilakatuko dira, lur berri bat ere ez delarik emanen laborantxan aritzeko.
Lur gehiago pasatzen dela A (laborantxa) edo N (naturala) sailan agertzea, kalkulu tronpakor baten ondorioa da : lur horiek laborantxarako ahalik eskaintzen ez duten zati ttipi andana baten gehiketa dira edo jadanik laborantxan erabiltzen diren lurrak dira, sailkapen xuxena berreskuratzen dutena.
Gauza beraz ohartzen gira beti : LABORANTXARAKO EREMU BERRIRIK EZ DA SEKULA SORTZEN PLU-etan !
Laborantxak galduko duen eremuaren parte bat Kanbo sartzean da, Marienia artatze zentroa baono lehen ; laborantxako interes haunida du bainan ere pasaiarendako. Eraikitzen bada, herriaren itxura azkarki aldatuko da.
Lan eremu baten sortzeko beharra aintzinatuko da hain segur PLUaren justifikatzeko. Hautetsiek ez ote dute beren herriko eremutik zabalago pentsatu behar lan eremuen gogoetaldi eta planifikazioan (jakinez ainitz lan eremu ez direla beteak) ? Paisairi buruz kalte gutiago egin lezaken eremurik ez ote da ?
Eta zergatik beste ahanzten da laborantxa ere aktibitate ekonomikoa dela, iraunteko eremu beharra duena, eta lurraldeari balio erantsi haundia emaiten diona ? Hiri bazterreko laborantxak, azkarki ahuldua dena, sustengatua izaiteko beharra badu, ez kaltetua izaitekoa.
Bestalde, etxebizitzarako beharretaz mintzatu behar bada, oroitaraz dezagun Kanbo egunero baliatuak diren 2747 etxe bizitzen ondoan badirela 1009 bizitegi, hauek bigarren etxebizitza, etxe huts edo artetan okupatuak direnak, hots herriko bizitegien %27a !!
Hautetsiek (kontsumitzaileak direnak ere), noiz nahi diote laborantxako lurren zaintzeari atxikiak direla, janaria ekoizteko eremuak nahi dituztela hirien ondoan, hurbileko eta kalitatezko elikadura ukaiteko, etab.
Noiz pasatuko gira hitzetik obretarat ? Noiz lurraldearendako on denaz luzarako ikuspegia ? Kanboko proietua den bezala ez bozkatzea galdegiten diegu hautetsieri, luzarako ondorioa sobera larriak direlako !
PLU-en bozkatzean geldialdi bat behar da, laborantxaren lurren beharraz eta inportantziaz gogoeta zabala eralan artean.
Bozken emaitza : 108 hautetsi, 48 kontra et 40 abstentzio. Lehen aldia da deliberazio bat ez dela onartua ahobatezkoan eta hautetsi andana batek ez duela onartu ! Beste hautetsiek laborantza lurren geroari buruz eta laborantzaren konpetentzia hartu duen Euskal hiri elkargoaren errolari buruz dituzten kezkak adierazi dituzte.
Noiz argitaratuko: Astelehena, 01 Urtarrila 2018 09:06 | Nork idatzia: Nathalie Suzanne | |
« Armistiziorik ez espekulazioaren kontra ! »
2017ko kanpaina - Eskanda etxaldearen erostea
Lekukotasuna - Jean Marie Crouspeyre, Lurzaindiako mahastizaina
Prentsageria : hemen, aiserian bizi da laborarien larrutzaile bat !
Orrialdea 2-(e)tik 11-(e)ra